שיר של אש ושל קרח – דמויות
דמויות הבתים הגדולים

| ברינדן טאלי Brynden Tully | קלייב ראסל | ברינדן טאלי המכונה "דג-שחור" הוא אחיו של הוסטר ודודם של קייטלין, ליסה ואדמור. הוא היה בסכסוך ממושך עם אחיו לאחר שסירב להתחתן עם בת'אני רדווין אף על פי שידוכין מוסדרים שלהם. הוסטר כעס על אחיו שממיט חרפה על משפחתו וכינה אותו "כבשה שחורה" וברינדון טען שהוא שבשל סמל הדג של בית טאלי הוא צריך להיכנות "דג-שחור". לאחר אירוע זה הוא מעולם לא התחתן אבל השלים עם אחיו לפני פטירתו ממחלה.  בסדרה הוא נמצא בחתונה האדומה אך מוצא דרך לברוח ונהרג בהמשך מרצון בידי חיילים. בספרים הוא לא היה בחתונה וכשג'יימי מגיע לביתו לאסור אותו הוא מצליח לברוח בזמן, ועצם מציאתו משמשת כסלע מחלוקת במשא-ומתן שמתקיים בין ג'יים (הפועל על דעת עצמו) לבין בני טאלי. |
בית ארין
| ג'ון ארין Jon Arryn | ג'ון סטנדינג (כגופה) | ג'ון ארין הוא ראש בית ארין ואדון "קן הנשרים" והוא חברם הטוב של נד סטארק ורוברט באראתיאון ולאחר שרוברט מולך הוא ממנה אותו להיות יד ימינו. בהמשך הוא נרצח בנסיבות מסתוריות. |
| ליסה ארין Lysa Arryn | קייט דיקי | ליסה היא בתו של הוסטר טאלי, אחותם של קייטלין ואדמור טאלי, אלמנתו של ימין המלך ג'ון ארין, ואמו של רוברט, אשר נמלטה עם בנה לבקעה של ארין, מקום מושבו של בעלה המנוח. בהמשך היא נישאת לפיטר בייליש שמשליך אותה מדלת הירח למותה. |
| רוברט ארין Robin Arryn | לינו פסיולי | רוברט ארין המכונה "רובין-חמד" הוא בנם היחיד של ליסה וג'ון ארין. ילד חולני וחלש הסובל ממחלה מסתורית בשם "מחלת הטלטלה". עקב כך, אמו מגוננת עליו יתר על המידה ומניקה אותו עד גיל מאוחר ביותר. "אצבעון" נוהג לטפח את היחסים איתו ומתמרן אותו ביעילות, בייחוד לאחר שהתחתן עם אמו. |
בית בולטון
| רוז בולטון Roose Bolton | מייקל מקלהטון | שליט צור מגור וראש בית בולטון האכזרי. אחד מנושאי הדגל של בית סטארק, חבר במועצת המלחמה של רוב סטארק. הוא בוגד בו בחתונה האדומה בה הוא גם הורג אותו ומקבל הכרה מטיווין לאניסטר כ"ריבון הצפון". הוא גם לוקח את בתו של וולדר פריי, וולדה ומכניס אותה להיריון ממנו נולד ילד. אך ראמזי מקנא בילד החדש ורוצח את אביו ובהמשך משליך את התינוק החדש ואמו לכלביו. |
| "וולדה השמנה" בולטון Walda Bolton | אליזבת ובסטר | וולדה היא נכדתו של וולדר פריי המתחתנת עם רוז בולטון לאחר החתונה האדומה. היא נמצאת בהיריון עם ילדו, מה שמרתיע את ראמזי החושש לאבד את מעמדו כיורש הצפון.  בסדרה ראמזי רוצח את אביו ואז מאכיל לכלביו את וולדה ובנה הזכר, עקב חששו מהבן הלגיטימי שייקח את מקומו בעתיד. |
| ראמזי בולטון Ramsay Bolton | איוואן רהון | בנו הממזר של רוז בולטון, אדם סאדיסטי וערמומי המענה קשה את תיאון גרייג'וי וגם עוזר לשרוף את ווינטרפל. לאחר החתונה האדומה הוא עוזר בעזרת תיאון המכונה "סרחן" ללכוד את מוט חאלין מבני גרייג'וי וכך אביו הופך אותו מממזר לבן לגיטימי לבית בולטון.  בסדרה הוא מתחתן עם סאנסה, בעוד בספרים הייתה זו חברתה ג'יין פול שהובאה בידי ליטלפינגר בתור "אריה סטארק". בשני המקרים רמזי אונס אותן בצורה קשה והן מחליטות לברוח כשתיאון עוזר להם לברוח מווינטרפל. |
בית מורמונט
| ג'אור מורמונט Jeor Mormont | ג'יימס קוסמו | לשעבר ראש בית מורמונט, עליו ויתר לטובת בנו, ז'ורה והצטרף למשמר הלילה. היה המפקד של המשמר והיה עד להלך הלבן הראשון לצד ג'ון שלג, כשהוא נתן לו את חרבו במתנה כדי להתגונן מהם. ג'אור הוביל חבורת מגויסים לביתו של פראי בשם קראסטר, אך בהפיכה שארגנו כמה מלוחמיו הוא וקראסטר נהרגו. |
| ז'ורה "האנדאלי" מורמונט Jorah Mormont | איאן גלן | לוחם מוכשר ואביר לשעבר. לאחר שנושל מאדמתו ונרדף על ידי נד סטארק על שמכר גברים לעבדות, ז'ורה נודד עם דאינריז ומייעץ לה במסעותיהם. הוא מעריץ אותה, ומאוד רוצה לחזור לארצו. |
| מאיג' מורמונט Maege Mormont | אליזבת בארט | אחותו של ג'אור מורמונט, ראש בית מורמונט הנוכחית והליידי של אי הדובים. קשוחה וחזקה כגבר, עקשנית ובעלת כוח רצון חזק. בין הראשונות שנשבעות אמונים לרוב סטארק כאשר הוא תובע את כתר הצפון. בעונה השישית של סדרת הטלוויזיה מתגלה כי היא נהרגה באחד מקרבות מלחמת חמשת המלכים. |
| דייסי מורמונט Dacey Mormont | - | בתה הבכירה של מאיג', ויורשת אי הדובים. לוחמת מיומנת ואחת משומרי הראש של המלך רוב סטארק. נרצחת בחתונה האדומה על ידי ריימאן פריי. |
| אליסיין מורמונט Alysane Mormont | - | מכונה בתואר "הדובה". בתה של מאיג' וכמוה אף היא מוצקה, שרירית וחסונה כגבר. הופכת ליורשת העצר של אי הדובים לאחר הירצחה של דייסי, אחותה הבכירה. עוזרת לסטאניס לכבוש את עומק-יער ומצטרפת אליו במהלך המסע לווינטרפל. לקחה בשבי את אשה גרייג'וי, אך מגנה עליה מפני אנשיו של סטאניס המעוניינים להעלות אותה כקורבן לר'הלור. |
| ליאנה מורמונט Lyanna Mormont | בלה רמזי | בתה של מאיג', אחיינית של ג'אור מורמונט ובת דודתו הקטנה של ז'ורה הידועה באומץ ליבה המרשים. לאחר שאמה נהרגה בחתונה האדומה היא עוזרת לג'ון ולסאנסה לנקום בבית בולטון ובהמשך מעודדת את הצפון להכתיר את ג'ון למלך הצפון, אף שהוא נחשב לממזר. |
בית פריי
| ואלדר פריי Walder Frey | דייוויד בראדלי | לורד חציית הנהר, שליט צריחי התאומים, על המזלג הירוק של הקלשון. נקודת חצייה בין הצפון לדרום. מתואר כאדם רב-און למרות גילו המופלג, ונאמר עליו שהוא יכול להקים צבא מיוצאי חלציו בלבד. נותן לרוב סטארק לעבור לדרום בתמורה לכך שיישא את אחת מבנותיו הרבות. לאחר שרוב סטארק מפר את השבועה ונושא לאישה את ג'יין ווסטרלינג, ואלדר הזועם אומר לרוב שהוא מוחל לו בתנאי שדודו, אדמור טאלי, יישא את אחת מבנותיו. התברר שעניין החתונה היה למעשה קשירת קשר בין משפחות פריי, לאניסטר ובולטון, להפטר מהמלך ופמלייתו. רוז בולטון רוצח את רוב ובניו של ואלדר רוצחים את קייטלין סטארק ואנשי פמלייתו של רוב ושובה את אדמור. בתמורה לכך ואלדר מקבל ממשפחת לאניסטר את טירת נהרן, מעוז בית טאלי. |
| לותר פריי Lothar Frey | טום ברוק (בעונה 3) דניאל טויט (בעונה 6) | לותר המכונה "לותר הצולע" הוא בנו של וולדר פריי. הוא מעורב בהסכמים שנעשו בין רוב לוולדר כפיצוי על הפרת הנישואין שרוב הבטיח לקיים. בחתונה האדומה הוא מתיישב ליד אשתו של רוב, טליסה ומדבר איתה אך כאשר הטבח מתחיל הוא דוקר אותה קשה ברחמה, מה שגורם מיד את תינוקה ואותה.  הוא מופיע לצד אחיו וולטר השחור כמנהל המגעים בינם לג'יימי שמגיע לשחרר את טירת הנהרות מ"בלאקפיש" טארלי. בהמשך נרצח בידי אריה סטארק ומוגש כ"פשטידת פריי" לאביו. |
| ואלדר השחור פריי או "וולדר נהריים"  Walder Rivers | טים פלסטר | וולדר הוא בנו הממזר הגדול של וולדר פריי, אף שמכונה גם בשם הלגיטימי "פריי". הוא אדם קשוח ואכזרי ונראה לצד לותר כמנהל המגעים בין רוב לוולדר על הנישואין החדשים. בחתונה האדומה הוא חותך את גרונה של קייטלין עם סיום הטבח.  הוא מופיע במצור על טירת הנהרות ובניגוד לאחיו הזהיר מתווכח עם ג'יימי על אחזקת אדמור טאלי, מה שגורם לג'יימי להכות אותו באפו. בהמשך הוא נרצח על ידי אריה סטארק ומוגש כ"פשטידת פריי" לאביו. |
בית טארלי
| ראנדיל טארלי Randyll Tarly | ג'יימס פוקנר | ראנדיל הוא ראש בית טארלי ולורד גבעת היל. הוא לוחם נוקשה שמתבייש בבנו הצעיר, סאם ואמר לו להתגייס לחומה כדי שלא יהרוג אותו במהלך ציד. הוא לוחם קשוח שהיה היחיד שהביס את הצבא של רוברט באראתיאון. הוא מזלזל בבנו ובבת זוגו הפראית ומצפה שיסתלקו בהקדם.  אף על פי שסלד מבית לאניסטר והיה עמית של בית טיירל הוא מחליט לבגוד בטיירלים שתומכים בדאינריז ובדותראקים שלה. הוא נלחם עם הלאניסטרים ומביס את בית טיירל אך צבאו נשרף בידי דרקונה של חאליסי והיא מוציאה אותו ואת בנו, דיקון להורג. |
| מלסה טארלי Melessa Tarly | סמנתה ספירו | מלסה היא אשתו של ראנדיל טארלי, אמם של דיקון, טאלה וסאם ובת דודתה של סליס באראתיאון, אשתו של סטאניס. היא ידידותית בהרבה מבעלה לסאם ולגילי ונסערת מהיחס של בעלה אליו, כך שהיא עוזבת באמצע הסעודה המשפחתית, בה ראנדיל יורד על סאם וגילי, הפראית. היא לא נראית עוד וכשסאם עוזב במשך הלילה הוא אומר שאמו תבין. |
| דיקון טארלי Dickon Tarly | פרדי סטרומה (בעונה 6) טום הופר (בעונה 7) | דיקון הוא בנו של ראנדיל ואחיו של סאם. נראה שהוא סולד מסאם ותומך באביו ובהמשך נראה נלחם נגד בני בריתם המקוריים, בית טיירל. ואולם הצבא שלהם נשרף בידי דרקונה של חאליסי שמוציאה את ראנדיל להורג. דיקון מחליט להתייצב ליד אביו ונשרף לצידו. |
| טאלה טארלי Talla Tarly | רבקה בנסון | טאלה היא אחותם של דיקון וסאם ובתם של ראנדיל ומלסה טארלי. כמו אמה היא ידידותיהם הן לסאם והן לגילי והיא עוזרת לה להשתמש בסכו"ם בסעודתם. לאחר שסאם הופך למלומד ואביה ואחיה, דיקון נשרפים בידי דאינריז היא הופכת לראש ביתה וללורדית של גבעת היל. |
| סאמוול "סאם" טארלי Samwell (Sam) Tarly | ג'ון בראדלי | סאם הוא בנו הבכור של ראנדיל טארלי ואחיו של דיקון המצטרף למשמר הלילה אף על פי שהוא מתקשה מאוד בחיים אלה. הוא גורש על ידי אביו מביתו באיום שאם לא יעזוב אז אביו יהרוג אותו ויאמר לאמו שנהרג בתאונת ציד. הופך לעוזרו של המלומד של טירת שחור, אאימון טארגאריין ויוצא עם גילי, אותה הציל ממהלך לבן. לאחר מותו של אאימון, הוא נוסע לאולדטאון למצודת המלומדים כדי להפוך למלומד. |
| גילי Gilly | האנה מורי | גילי היא בתו הממזרה של קראסטר, פראי המעניק מנחות של תינוקות למהלכים לבנים תוך שהוא אונס את בנותיו לשם המנחות. עם זאת גילי מפחדת שייקח את בנה וסאם מגונן עליה בהחבא. כשקראסטר נרצח במהומות בביתו, שניהם בורחים מהבית ונתקלים במהלך לבן. בעוד המהלך עומד לחטוף את התינוק סאם הורג אותו עם זכוכית דרקון והם חוברים ועוברים יחד לתוך החומה, כשגילי קוראת לתינוק "סאם". גילי ממשיכה עם סאם לבית אביו הסולד ממנה ובהמשך למצודת המלומדים. |
בית קרסטארק
| ריקארד קרסטארק Rickard Karstark | סטיב בלאנט (בעונה 1) ג׳ון סטאהל (בעונה 2 עד 3) | ריקארד קרסטארק הוא ראש בית קרסטארק ולורד טירת "מעוז קאר". משפחתו נחשבת לקרובה מעט לסטארקים מאחר שאביהם התפצל מבית סטארק. למרות זאת הוא מתנגש מול רוב סטארק לאחר שאיבד שניים מבניו במלחמה: הריון וטורן ששניהם נהרגו בידי ג'יימי לאניסטר השבוי הראשי של רוב. ריקארד דורש שרוב יהרוג אותו, אף שהוא קלף מיקוח להחזרת בנות סטארק ממעלה מלך. לאחר שג'יימי נמלט והורג את טורן קרסטארק הלורד ריקארד מתמלא זעם ומתחיל להתפרץ לכלא בו הוא מצוי וקייטלין מחליטה להבריח אותו עם ליידי בריאן לביתו בתמורה לשמירה על בנותיה. ריקארד רוצח בכל זאת שני ילדים לאניסטרים שבויים ורוב מקבל את זה בכעס ומחליט לאסור אותו, אך כשהוא מקלל את רוב ואומר שאינו מלכו, רוב מוציא אותו להורג למרות המחיר של הבית הגדול שייאבד במלחמה. |
| הראלד קרסטארק Harald Karstark | פול רטריי | הראלד קרסטארק הוא ראש בית קרסטארק לאחר שרוב עורף את ראש אביו והוא עוזב את צבאו של רוב ומשתף פעולה עם בית בולטון לאחר החתונה האדומה. אנשיו אומרים לו שסאנסה הצליחה לברוח אף על פי שאנשי בולטון ניסו להשיב אותה והם נהרגו, מה שאומר שתושבי הצפון מעדיפים את הסטארקים עליהם. הראלד מודיע על נאמנות מוחלטת לרוז בולטון, אם כי הוא עד לרצח שלו בידי ראמזי ואינו מתרשם מכך יותר מדי. הוא נלחם לצד ראמזי בקרב הממזרים ונהרג במלחמה. |
| אליס קרסטארק Alys Karstark | מייגן פרקינסון | אליס קרסטארק היא בתו של הראלד קרסטארק אשר נמלטת לחומה לאחר שדודה, ארנולף, זומם להשיא אותה לבנו קרגאן על מנת לחזק את טענתו לירושת מעוז קאר. בזכות מזימה אותה רוקם ג'ון שלג, מפקד משמר הלילה, נישאת אליס לפראי בשם סיגורן. בסדרה, הופכת אליס לראש ביתה לאחר שאביה נהרג בקרב הממזרים. לאחר שג'ון, מלך הצפון החדש מזמן אותה הוא מוחל לה על חטאי אביה. גם היא מוחלת בתמורה על שרוב ערף את ראשו של סביה (בספרים היא בתו ולא נכדתו של ריצ'רד). היא נלחמת לצד תיאון בקרב על ווינטרפל ונהרגת בידי הלכים לבנים. |
בית אומבר
| ג'ונגדול אומבר Greatjon Umber | קלייב מנטל | ג'ון אומבר הגדול ("ג'ונגדול" - כינוי שנועד למנוע בלבול עם בנו) הוא ראש בית אמבר ואדון "האח הגדול". הוא ידיד קרוב ומגודל של בית סטארק וכאשר רוב יוצא למלחמה הוא להוט לצאת בראשה, אם כי רוב ממנה את גלברט גלובר במקומו והוא נרגז מכך אך נרגע בהמשך. כשנד סטארק מאבד את ראשו הוא הראשון שמחליט שרוב צריך להפוך למלך הצפון ושאר הלורדים מסכימים ומכתירים את רוב. בניגוד ללורדים רבים הוא לא נהרג בחתונה האדומה אך הוא נהרג בהמשך לפני עלייתו של ראמזי לשלטון, בעוד בנו המסוכסך איתו מצדד בראמזי ובוגד בבני סטארק.  בספרים הוא מגיע לחתונה האדומה ונלחם בעוצמה, הורג לוחמים רבים ולבסוף הוא נתפס כשבוי חי. |
| ג'ון אומבר הקטן Smalljon Umber | דין ס. ג'אגר | סמולג'ון אמבר (כינוי שנועד למנוע בלבול עם אביו, אף שממדיו גדולים) הוא ראש בית אמבר לאחר מות אביו במהלך מלחמת חמשת המלכים. הוא הסתכסך עם אביו וכאשר ראמזי בולטון הופך ללורד הצפון הוא כורת איתו ברית ומביא אליו את ריקון סטארק ואושה השבויים, בוגד בסטארקים (אף שבנו קרוי נד בדומה לנד סטארק). הוא טוען שלמרות סלידתו מהבולטונים הוא חושש יותר מהפראים של צבאו של ג'ון שלג. הוא לוחם בקרב הממזרים למען ראמזי בעודו מטפס על הר גופות להפתעת צבא הפראים ושם נתקל בטורמונד, אותו הוא מכה קשה. עם זאת טורמונד מפתיע אותו כשנושך את וריד צווארו ולאחר מכן דוקר אותו שוב ושוב עד למותו.  בספרים הוא טוב בהרבה ולמעשה נהרג בהגנה על רוב (שלא הצליחה) בידי בית פריי. |
| הות'ר "קללת-הזונה" אומברHother "Whoresbane" Umber | - | הות'ר נקרא "קללת-הזונה" כיוון ששפך את קרביה של זונה באולדטאון שניסתה לשדוד אותו. לאחר החתונה האדומה, מותו של אחיו ג'ון ושבייתו של אחיו ג'ונגדול, נשבע הות'ר אמונים לצור-מגור ומשרת בעל כרחו את רוז בולטון, על מנת לדאוג לשלום אחיו השבוי. |
| מורס "מאכל-עורב" אומברMors "Crowfood" Umber | - | מורס אומבר מכונה "מאכל-עורב" לאחר מקרה בו עורב ניסה לנקר בראשו כאשר ישן באמצע הדרך. לאחר שהוא התעורר, תפס מורס את העורב ואכל אותו לארוחת הבוקר. לאחר החתונה האדומה, מותו של אחיו ג'ון ושבייתו של אחיו ג'ונגדול, נשבע הות'ר אמונים לצור-מגור ומשרת בעל כרחו את רוז בולטון, אך בולטון חושד בנאמנותו. מורס מתכנן להישבע אמונים לסטאניס במידה וסטאניס יציג בפניו את גולגולתו של המלך-מעבר-לחומה, מאנס ריידר. מוסר לידי הבנקאי הבראאבוסי טיכו נסטוריס (שהגיע על מנת לשאת ולתת עם סטאניס) את תיאון גרייג'וי וג'יין פול (ארוסתו של ראמזי בולטון, שהוצגה כ"אריה סטארק") המתכוון למסור אותם לידי סטאניס. |
| נד אומבר Ned Umber | הארי גרסבי | נד אמבר הוא בנו של סמולג'ון אמבר ההופך לראש ביתו עם הריגתו בקרב הממזרים. ג'ון מזמן אותו להכתרה שלו כמלך הצפון ומוחל על פשעי אביו, אף שסאנסה מתנגדת לכך. נד מצדיע לג'ון ורואה בו את מלכו. הוא לא מחזיק הרבה מאחר שביתו הצפוני נטבח בידי ההלכים הלבנים, אשר משאירים אותו מת ותלוי על קיר לצד ידיים כרותות. כשבריק מגיע לראות אותו הוא צועק וכשבריק שורף את גופו נשרפים גם הידיים הכרותות במעגל מאיים. |
בית ריד
| האולנד ריד Howland Reed | ליאו וודרוף | האולנד הוא ראש בית ריד וידידו של נד סטארק, אשר יצא לעזור לו למצוא את אחותו. הוא נפצע בחזהו בקרב מול האביר האלוף סר ארתור דיין, אך מוצא כוחות לדקור אותו בצווארו לפני הוא מביס את נד. בהמשך הוא מתוודע למותו של נד בתסכול ובניו עוזרים לילדיו של נד, בראן וריקון. |
| מירה ריד Meera Reed | אלי קנדריק | מירה היא בתו הבכורה של האולנד ואחותו הגדולה של ג'וגן שלמעשה עוזרת ודואגת לו במהלך התקפיו התכופים. במהלך המסע שלהם צפונה היא מאבדת את אחיה ובת היער ליף מצילה אותה בפיצוץ גופתו. בהמשך היא עוזרת לבראן לברוח מההלכים תוך שהיא מקריבה את חיי הודור בבקשה שיחזיק את הדלת. לאחר שהם נמלטים היא מתאכזבת מיחסו של בראן אליה ועוזבת אותו בכעס. |
| ג'וג'ן ריד Jojen Reed | תומאס סאנגסטר | ג'וגן הוא בנו הצעיר של האולנד ואחיה הצעיר של מירה. מסייע לבראן להימלט מווינטרפל. ג'וג'ן הוא חוזה ירוק הסובל מחלומות המנבאים את העתיד בעודו מבקש למצוא את העורב בעל שלוש העיניים. בסדרה הוא נהרג (לאחר שחזה זאת) במתקפה מעבר לחומה של מהלכים לבנים ומתפוצץ בידי בת יער בשם ליף, מה שמציל את אחותו. |
בית גלובר
| גלברט גלובר Galbart Glover | מארק קוני | גלברט גלובר הוא לורד דיפווד מוט הממונה בידי רוב סטארק לנושא דגליו במלחמה, מה שמכעיס את ג'רייגון אמבר אך ללא הועיל. לאחר השבי של ג'יימי לאניסטר והריגתו של נד סטארק הוא מתנגד להכרזה על רנלי כמלכם הלגיטימי מאחר שהוא "עוקף" את סטאניס (אף שצבא הצפון כורת בהמשך ברית עם צבאו של רנלי) ומצטרף להמלכתו של רוב כמלך הצפון.  ואולם בית גרייג'וי פולש לצפון ואנשיו תוקפים את דיפווד מוט והורגים אנשים רבים. גלברט נהרג במשך מלחמת חמשת המלכים, אך לא בחתונה האדומה. |
| רובט גלובר Robett Glover | טים מקינרני | רובט הוא ראש בית גלובר לאחר מות אחיו, המדיח עם אנשיו את בית גרייג'וי מדיפווד מוט. כאשר ג'ון וסאנסה פונים אליו לעזרה בקרב מול הבולטונים הוא מסרב, מאחר שרוב נתן לאנשיו למות בידי אנשי גרייג'וי בלי לעזור להם, בלי ידיעה שהוא תומרן בידי רוז בולטון. לאחר שג'ון מוכתר למלך הוא מגיע להכתרה, מקבל את אשמתו מליאנה מורמונט ומתנצל שלא עזר להם, אף שג'ון לא מבקש זאת. הוא נשבע להילחם לצידם במלחמות הממשמשות ובאות. |
בית קלגאן
| גרגור "ההר" קלגאן Gregor "The Mountain" Clegane | קונן סטיבנס (בעונה 1) איאן ווייט (בעונה 2) הפתור ג'וליוס ביורנסון (בעונה 4 עד 8) | אביר אכזרי, גדול-גוף ורב-כוח הידוע במנהגיו האכזריים. הוא אחיו הגדול של סנדור ששונא אותו שנאה עזה על הפצע שגרם לפניו בילדותם. גרגור נשלח בעיקר לפגוע באויביהם של הלאניסטרים והוא מייצג את סרסיי בדו-קרב על חפותו של טיריון, מול אוברין מארטל שאחותו נהרגה בידיו. אוברין מצליח לפצוע אותו בחנית מורעלת והוא סובל מכאבים עזים, אף שהצליח להרוג את אוברין. בעזרת קייבורן הוא חוזר כחצי חי והופך להיות שומרה האישי של סרסיי לאניסטר. |
| סנדור "כלב הציד" קלגאן Sandor "The Hound" Clegane | רורי מק'קאן | סנדור המכונה "כלב הצייד" הוא שומרו האישי של הנסיך ג'ופרי וחבר משמר המלך. סנדור הוא לוחם אכזרי, גס וקשוח, שמחצית מפניו חרוכות מילדות באשמת אחיו הגדול, אותו הוא שונא יותר מכל. סנדור משרת את ג'ופרי גם כשעולה לשלטון אך לאחר הקרב בבלאק ווטר, בו לוחמים נשרפים רצים לעברו הוא משתגע ועוזב את הקרב, תוך שהוא מקלל את ג'ופרי ואנשיו. הוא יוצא ממעלה מלך ונחטף בידי "האחווה ללא דגלים", הרוצה שהוא ישלם על פשעיו. עם זאת הוא משוחרר לאחר שהוא הורג את בריק (ששב לחיים) ובהמשך חוטף את אריה סטארק כדי להוביל אותה למשפחתה.  בסדרה הוא נקלע לקרב עם בריאן מטארת' שבסופו נופל פצוע מסלעים ומבקש מאריה להרוג אותו, אך היא עוזבת אותו עם כספו. הוא ניצל בהמשך בידי האח ריי ומצטרף לאחווה של תורוס ובריק. |